原本想去九龍城食叻沙，突然諗起區內有間泰國嘢一直想去食冬陰功海鮮，於是兩手fling fling入咗去。12點幾，店內得兩個客人。order嘅時候阿姐問要大中小辣，我要冬陰功海鮮金邊粉小辣，加多個龍眼冰少甜。等咗5分鐘嘢食已上。一上枱就聞到檸檬葉好香，湯底酸甜香辣嫩滑。裡面有一隻鮮甜青口、一粒新鮮草菇、兩嚿爽口鮮魷、三隻蝦鮮味略淡但彈牙。金邊粉好多，冇食哂留肚去食附近629格仔餅。龍眼冰少甜就飲落正常。